เป็กกี้ งัดหลักฐานตอกกลับ ไม่โกงลูกค้า มีหน้าร้านใหญ่สุดในโอซาก้า 
หลังจากที่กลุ่มผู้เสียหายได้เข้าให้ข้อมูลกับทางไทยรัฐออนไลน์ กรณีไล่ล่า เป็กกี้ โอซาก้า หรือ นางสาวศิริลักษณ์ ศิริเจริญพร ผู้ต้องหา 6 หมายจับ กองบังคับการตำรวจปราบปราม ต้องการตัว มีพฤติกรรมหลอกขายกระเป๋าแบรนด์เนมมือ 2 ส่งของจาก โอซาก้า ประเทศญี่ปุ่น มาให้ลูกค้าในไทย แต่ปรากฏว่า เมื่อเงินถูกโอนไปแล้ว ของกลับไม่ถึงมือลูกค้าตามที่ตกลงกัน เป็นเหตุให้มีการแจ้งความและเปิดเพจเฟชบุ๊กไล่ล่า มีสมาชิกกว่า 4000 ราย ตามที่ทาง ไทยรัฐออนไลน์ ได้นำเสนอข้อมูลจากฝั่งเหยื่อผู้เสียหายไปแล้วนั้น  ,ต่อมา นางสาวศิริลักษณ์ ศิริเจริญพร หรือ เป็กกี้ โอซาก้า ได้ออกมาโพสต์ข้อความเปิดใจผ่านเพจเฟชบุ๊กของตัวเองว่า เดี๋ยวทางเราจะติดต่อสื่อจ้างทำข่าวงานประมูลเหมือนกันงานประมูลเเบรนด์เนม ดิฉันเป็นเเหล่งต้นน้ำขายของราคาส่ง มีโกดังและหน้าร้านอยู่ที่โอซาก้า ขายเหมาปลีกส่งลูกค้ามากมาย ขายมาระยะเวลายาวนานตั้งแต่อายุ 19 ปี อยู่ญี่ปุ่นไม่เคยกลับเมืองไทย ขายกระเป๋าแบรนด์มายาวนานเป็นระยะเวลา 10 กว่าปี  มีลูกค้าเยอะมากทั้งเจ้าเหมาและปลีก,กลายเป็นเจ้าใหญ่สุดของโอซาก้า มีข่าวมากมายเกี่ยวกับดิฉัน แต่ลูกค้าก็ยังล้นหลามซื้อไม่มีถอย เมื่อปี 2558 ฉันส่งของไปประเทศไทยและเกิดการสูญหาย ดิฉันก็รับผิดชอบด้วยการคืนยอดคืนเงินตัดยอด ไม่เคยทิ้งลูกค้า แต่อาจจะช้าไม่ทันใจ ดิฉันก็ไม่เคยทิ้งปัญหาตรงนี้ จนเหลือแค่ 4 หมาย ซึ่งดิฉันติดต่อไปแล้ว แต่ทางนั้นเขาไม่ยอมรับเงินดิฉัน ส่วนหมิ่นประมาท ทางฉันชนคดีฟ้องกลับทั้งหมด เป็นหน้าที่ทนายดูเเลต่อไป,ดิฉันยังยืนหยัดอยู่ตรงนี้ และลูกค้าน่ารักมาก ซัพพอร์ตดิฉัน ด้วยการช่วยกันอุดหนุน ทำให้ฉันฟื้นตัวได้ในเวลาอันรวดเร็ว ภายใน 1 ปี เเละวันนั้นจนวันนี้ฉันยังคงอยู่ ไม่ว่าจะเจอเรื่องหนักขนาดไหนฉันก็จะกลับมาอยู่กับทุกคน ส่วนปัญหาคู่เเข่งทางธุรกิจโจมตี จุดนี้ฉันไม่สนใจ เพราะไม่ใช่ปัญหาของฉันมันเป็นปัญหาของเขาจะทำยังไงให้ฉันเหลือเครดิตน้อยที่สุดและปิดกิจการ เขาต้องพยายาม ไม่ใช่ปัญหาของฉันที่จะต้องไปนั่งสนใจ หน้าที่ฉันมีแค่ขายของส่งของ ใช้ชีวิตปกติเหมือนทุกวันที่เคยเป็น เเก้ไขปรับปรุงระบบของฉันให้ดี และมีศักยภาพ สิ่งที่ฉันควรทำมีแค่นี้,ขอบคุณนะคะ สำหรับท่านที่ยังมั่นใจในตัวดิฉัน ส่วนท่านที่มีอคติเพราะข่าว คุณลองหยุดดูสักนิดก่อนจะตัดสินคนอื่น จากการที่เขาว่ามา เขาว่ายังงั้น ขอบคุณค่ะ,นอกจากนี้ เป็กกี้ ยังโพสต์ข้อมูลภาพสินค้าแบรนด์เนม กระเป๋ามือ 2 ยี่ห้อต่างๆ และรายการส่งสินค้ากลับไปยังประเทศไทยเป็นจำนวนมาก พร้อมกับตั้งสเตตัสระบุใจความว่า วอนสื่อ เวลาสื่อแคปรูปลงไปช่วยเลือกภาพหน่อยนะคะ เซ็งมากนะคะ แต่ละภาพเลือกดีๆ หน่อย เซ็งตรงที่ไม่สวยนี่แหละ
หลังจากที่กลุ่มผู้เสียหายได้เข้าให้ข้อมูลกับทางไทยรัฐออนไลน์ กรณีไล่ล่า เป็กกี้ โอซาก้า หรือ นางสาวศิริลักษณ์ ศิริเจริญพร ผู้ต้องหา 6 หมายจับ
เป็กกี้ โอซาก้า,แบรนด์เนมมือสอง,ฉ้อโกง,ศิริลักษณ์ ศิริเจริญพร,ข่าวร้อน,ข่าวทั่วไป